*Վիքիպեդիայում կան հոդվածներ Սահակյան ազգանունով այլ մարդկանց մասին։*
 Անվան այլ կիրառումների համար տե՛ս՝ Օնիկ Սահակյան (այլ կիրառումներ)

**Օնիկ Բագրատի Սահակյան** **(**դեկտեմբերի 4, 1936(1936-12-04), Թեհրան, Իրան - դեկտեմբերի 17, 2012(2012-12-17)**),** հայ արվեստագետ, նկարիչ, բալետի պարող, ոսկերիչ-դիզայներ։

Կենսագրություն
--------------

Օնիկ Սահակյանը ծնվել է 1936 թվականին Թեհրանում՝ Ռուսաստանից տարագիրներ Բագրատ և Մարիամ Սահակյանների ընտանիքում։ Դեռևս շատ երիտասարդ տարիքից է նա սկսել իր գեղարվեստական կրթությունը, հատկապես երաժշտության և պարարվեստի բնագավառում, ստանալով կրթաթոշակ Թեհրանի գեղարվեստի ինստիտուտի պարսկական մանրանկարչության դասընթացին մասնակցելու համար։
1953 թվականին մեկնել է Խորհրդային Միություն՝ նպատակ ունենալով շարունակել սովորել բալետ և զարգացնել իր գեղարվեստական պատրաստվածությունը։ Իրան վերադառնալով՝ շուրջ երկու տարի զբաղեցրել է Մշակույթի նախարարության խորհրդականի պաշտոնը և հրավիրվել է աշխատելուու Ելենա Ավետիսյանի պարարվեստի ստուդիայում։ 1956 թվականին նրան հրավիրել են նաև Իրանի նորաստեղծ ազգային բալետ, որը ղեկավարել է Ուիլյամ Դոլարը։ Բայց նույն թվականին նա մեկնել է Ամերիկայի Միացյալ Նահանգներ քաղաքագիտություն սովորելու, դասերի հաճախելով միայն մեկ ուսումնական տարի, որոշել է, միանշանակ նվիրվել գեղարվեստական գործունեության։ 1964 թվականին ավարտել է Լոս Անջելեսի Շուինարդի արվեստի դպրոցը։ Զուգահեռաբար նա զարգացրեց իր գիտելիքները դասական նկարիչների տեխնիկայի վերաբերյա՝ ստանալով մասնավոր դասեր մի քանի անվանի պրոֆեսորներից։ Նա սկզբում կրել է ֆրանսիական դպրոցի ազդեցությունը, այնուհետև՝ իտալական դպրոցինը, իսկ երրորդ փուլում՝ իմպրեսիոնիստներինը։ Սկսել է պարել մենահամերգային ծրագրերով և նկարահանվել Հոլիվուդի արևելյան ֆիլմերում։ Սահակյանը հանդես է եկել տասը տարի և մասնակցել հարյուրից ավելի պարային բեմադրության։ Բացի այդ, նա իր բեմադրությունների համար ինքն է պատրաստել է իր զգեստները։ Սկսել է սովորել նաև ոսկերչական արհեստագործություն։

1958 թվականին հանդիպել է Սալվադոր Դալիին` նախաձեռնելով բարեկամական հարաբերություններ և անմիջական համագործակցություն, որը տևել է տասնինը տարի։ Հիացած լինելով նկարչի աշխատանքներով՝ Օնիկ Սահակյանը դարձել է Դալիի աշակերտը։ 1969 թվականին նա Լոս Անջելեսից տեղափոխվել է է Նյու Յորք, որտեղ հիմնել է իր սեփական արվեստի խորհրդատվության և ոսկերչական դիզայնի ընկերությունը՝ «Onik Designs Ltd»-ը։ 1971 թվականին Ռոքֆելլեր կենտրոնում մեկ տարի տևած՝ «Ամսվա պատկերն ու գոհարը» թեմայով գեղանկարչության և ոսկերչական իրերի ցուցահանդեսը, լայն ճանաչում է բերել Օնիկ Սահակյանին և նա հայտնվել է խոշոր թերթերի ու ամսագրերի գլխավոր էջերում։ 1976 թվականին նշանակվել է Թեհրանի Նիավրան մշակութային կենտրոնում արվեստի խորհրդատու, որտեղ անմիջականորեն աշխատել է է իրանցի առաջին պարուհի Հայդե Չանգիզյանի հետ։ 1987 թվականին նա տեղափոխվել է Պորտուգալիա, որոշեց դադարեցնել իր գեղարվեստական գործունեությունը, որը, սակայն, վերսկսվել է Անա Մարիա Բոտելյոյի ազդեցությամբ և մղումով, ում հետ առաջին անգամ կապ է հաստատել 1990 թվականին։ Դալիի և Գալայի օգտագործած շատ զարդեր իրենն են եղել, քանդակագործություն, դեկորացիա և բալետի զգեստներ։ Իր կարիերայի ընթացքում նա ցուցադրել է աշխարհով մեկ, հատկապես ամերիկյան և եվրոպական մայրցամաքներում՝ ներկայացնելով ավելի քան 40 ցուցահանդես։

Մրցանակներ
----------

Օնիկ Սահակյանը մրցանակներ է ստացել՝

* Լոս Անջելեսի Շուինարդի արվեստի դպրոցի նվաճումների մրցանակ՝ «Ով ով է աշխարհում», 1964
* Վաստակի մրցանակ, Նյու Յորքի համալսարան, 1970
* «Ով ով է ամերիկյան համալսարանների և քոլեջների ուսանողների մեջ», Նյու Յորքի համալսարանի վաստակավոր մրցանակ, 1971
* Մալթայի շքանշանի ասպետ, 1975
* Քաղաքապետ Հյու Լ. Քերիի շնորհակալագիր։ Քաղաքապետ Էդուարդ Ի. Կոխի շնորհակալագիր 1979
* Քեմբրիջի համալսարանից «Ով ով է աշխարհում, Հաջողությունների տղամարդիկ», 1986
* Լիսաբոնի համալսարանից «Արվեստի ակադեմիայի թղթակից անդամ» 1992։
* "MAC’99-Internacional", Ժամանակակից արվեստի շարժում, Լիսաբոն, 1999
* Հոլանդիայի արվեստի ակադեմիայի մրցանակ

Ցուցահանդեսներ
--------------

* 1971 թվականներին Ցուցահանդես Ռոքֆելլեր արվեստի կենտրոնում
* 1970-2000 թվականներին 40 ցուցահանդես, հիմնականում Հայաստանում և Եվրոպայում։

Գրականություն
-------------

* Onik Sahakian: Pinturas Surrealistas, Published by Galeria S. Mamede, Lisbon, 1992
* Onik Sahakian: Uma Vida de Metamorfoses, A Life of Metamorphosis, Universitária Editora Lda. Lisboa. 1999.
* Onik Sahakian: DaliI was a guru for me! Journal: Anuarul Institutului de Istorie Orală, 2011, XI, Page 181-189

Ծանոթագրություններ
------------------

1. 1 2 3 4  «Onik Hovanes Sahakian». *www.caroun.com*. Վերցված է 2024 թ․ ապրիլի 10-ին.
2. 1 2 3 4  ««Ювелир королев» и близкий друг Сальвадора Дали: блистательная жизнь Оника Саакяна». *Армянский музей Москвы и культуры наций* (կանադական անգլերեն). 2022 թ․ մարտի 18. Վերցված է 2024 թ․ ապրիլի 10-ին.
3. ↑  «Onik Sahakian». *Book Hut Editores* (ամերիկյան անգլերեն). Վերցված է 2024 թ․ ապրիլի 10-ին.
4. 1 2  [chrome-extension://efaidnbmnnnibpcajpcglclefindmkaj/ «Onik Sahakian»] (PDF). `{{cite web}}`: Check `|url=` value (օգնություն)
5. ↑  «Невероятно талантливый человек, чье мастерство покорило весь мир: друг Сальвадора Дали и «ювелир королев» Оник Саакян - Фото». *radiovan.fm* (ռուսերեն). Վերցված է 2024 թ․ ապրիլի 10-ին.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Хайазг |

 |